รัฐบาลไทย-ข่าวทำเนียบรัฐบาล-รมว.พม. เปิดตัวเพิ่ม 2 โครงการ Flagship มุ่งพัฒนาบุคลากรสู่ผู้นำทางสังคมด้วยหลักธรรมาภิบาล เพื่อสังคมคุณภาพ
วันจันทร์ที่ 2 กรกฎาคม 2561
รมว.พม. เปิดตัวเพิ่ม 2 โครงการ Flagship มุ่งพัฒนาบุคลากรสู่ผู้นําทางสังคมด้วยหลักธรรมาภิบาล เพื่อสังคมคุณภาพ
รมว.พม. เปิดตัวเพิ่ม 2 โครงการ Flagship มุ่งพัฒนาบุคลากรสู่ผู้นําทางสังคมด้วยหลักธรรมาภิบาล เพื่อสังคมคุณภาพ
วันนี้ (2 ก.ค. 61) เวลา 13.30 น.พลเอก อนันตพร กาญจนรัตน์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานเปิดตัวโครงการ Flagship "พัฒนาบุคลากรรองรับการเปลี่ยนแปลงทางสังคม” และ " พัฒนาระบบควบคุมภายในเพื่อยกระดับธรรมาภิบาล” ภายใต้โครงการสําคัญตามยุทธศาสตร์ (Flagship Project) พร้อมทั้งบรรยายพิเศษ เรื่อง "ผู้นําทางด้านสังคมกับธรรมาภิบาล” โดยมีผู้บริหารและผู้อํานวยการกลุ่มขึ้นไป สังกัดหน่วยงานกระทรวง พม. ณ ห้องประชุมชั้น 2 อาคารกรมพัฒนาสังคมและสวัสดิการ กระทรวงการพัฒนาสังคมและความมั่นคงของมนุษย์ (พม.) สะพานขาว กรุงเทพฯ
ด้วยรัฐบาลได้กําหนดกรอบยุทธศาสตร์ชาติ ระยะ 20 ปี (พ.ศ. 2561 – 2580) ที่มุ่งขับเคลื่อนประเทศไทยให้มี ความมั่นคง มั่งคั่ง ยั่งยืน สู่ประเทศพัฒนาแล้ว ด้วยการพัฒนาตามหลักปรัชญาเศรษฐกิจพอเพียง อีกทั้งได้ให้ความสําคัญในการแก้ไขปัญหาความยากจน เพื่อลดความเหลื่อมล้ํา สร้างความเป็นธรรมในสังคม และการสร้างโอกาสในการเข้าถึงสวัสดิการและบริการของรัฐ โดยเฉพาะอย่างยิ่งการสร้างโอกาสทางเศรษฐกิจในการประกอบอาชีพ และการมีรายได้ที่มั่นคงแก่ประชาชน เพื่อการยกระดับคุณภาพชีวิตของประชาชนให้มีคุณภาพชีวิตที่ดีอย่างยั่งยืน ทั้งนี้ กระทรวงพัฒนาสังคมและความมั่นคงของมนุษย์ (พม.) ได้ขับเคลื่อนงานตามนโยบายรัฐบาลด้วยความร่วมมือกับภาคส่วนต่างๆ ตามแนวคิดประชารัฐ และน้อมนําแนวทางหลักปรัชญาเศรษฐกิจพอเพียงมาใช้ในการพัฒนางานด้านสังคม ภายใต้วิสัยทัศน์ "พม.เป็นผู้นําด้านสังคมของไทยและอาเซียน มุ่งสู่คนอยู่ดีมีสุขในสังคมคุณภาพ” ด้วยโครงการที่สําคัญตามยุทธศาสตร์กระทรวง พม. (Flagship Project) พ.ศ. 2560 – 2564 จํานวน 13 โครงการ สําหรับวันนี้ ได้กําหนดการเปิดตัวโครงการ Flagship "พัฒนาบุคลากรรองรับการเปลี่ยนแปลงทางสังคม” และ " พัฒนาระบบควบคุมภายในเพื่อยกระดับธรรมาภิบาล” ซึ่งมีวัตถุประสงค์เพื่อให้บุคลากรของกระทรวง พม. มีการพัฒนาศักยภาพความเป็นผู้นําทางสังคมด้วยองค์กรธรรมาภิบาล อีกทั้งเป็นการประชาสัมพันธ์โครงการดังกล่าวให้บุคลากรทั้งในส่วนกลางและภูมิภาคทั่วประเทศ ได้ตระหนักและเห็นความสําคัญในการพัฒนาตนเองและองค์กรร่วมกันตามแผนการดําเนินงานของ Flagship Project ทั้ง 2 โครงการ
สําหรับการก้าวสู่การเป็นผู้นําด้านสังคมและการพัฒนาทรัพยากรบุคคลสู่ความเป็นเลิศ นับว่าเป็นอีกปัจจัยหนึ่งของความสําเร็จในการบริหารจัดการองค์กร เพื่อนําไปสู่การบรรลุเป้าหมายตามวิสัยทัศน์ พันธกิจ ยุทธศาสตร์ และมาตรการกลไกต่างๆ ได้อย่างมีผลสัมฤทธิ์ โดยเฉพาะการพัฒนาบุคลากรยุคใหม่ จําเป็นต้องมีวิธีการปรับเปลี่ยนใน 3 เรื่องสําคัญ ได้แก่ 1) การปรับเปลี่ยนความคิดของบุคลากร 2) การสร้างค่านิยมที่เป็นวัฒนธรรมขององค์กรที่เข้มแข็ง และ 3) ทักษะในการปฏิบัติงานได้อย่างมืออาชีพ นอกจากนี้ บุคลากรจําเป็นต้อง มีทักษะแห่งอนาคตใหม่ ในศตวรรษที่ 21 ใน 3 ด้าน คือ 1) ทักษะการเรียนรู้และนวัตกรรม (Learning skill and Innovation) 2) ทักษะชีวิตและ การประกอบอาชีพ (Life skill and career skill) และ 3) ทักษะด้านข้อมูลข่าวสาร การสื่อสารเทคโนโลยี (Information and Technology skill)
นอกจากการพัฒนาศักยภาพดังกล่าวแล้ว สิ่งจําเป็นที่บุคลากรของกระทรวง พม. ทุกคนจะต้องให้ความสําคัญคือ "หลักธรรมาภิบาล (Good Governance)” ซึ่งเป็นหลักการสําคัญเพื่อการอยู่ร่วมกันในบ้านเมืองและสังคมอย่างมีความสงบสุข สามารถประสานประโยชน์และคลี่คลายปัญหา ข้อขัดแย้ง โดยสันติวิธี เพื่อการพัฒนาสังคมให้มีความยั่งยืน ทั้งนี้ องค์ประกอบของหลักธรรมาภิบาล มี 6 ประการ ดังนี้ 1) หลักนิติธรรม การตรากฎหมาย กฎ ระเบียบข้อบังคับและกติกาต่างๆ ให้ทันสมัยและเป็นธรรม ตลอดจนเป็นที่ยอมรับของสังคมและสมาชิก โดยมีการยินยอมพร้อมใจและถือปฏิบัติร่วมกันอย่างเสมอภาคและเป็นธรรม 2) หลักคุณธรรม การยึดถือและ เชื่อมั่นในความถูกต้องดีงาม โดยการรณรงค์เพื่อสร้างค่านิยมที่ดีงามให้ผู้ปฏิบัติงานในองค์กรหรือสมาชิกของสังคมถือปฏิบัติ 3) หลักความโปร่งใส การเปิดเผยข้อมูลข่าวสารอย่างตรงไปตรงมา และสามารถตรวจสอบความถูกต้องได้ โดยการปรับปรุงระบบและกลไก การทํางานขององค์กรให้มีความโปร่งใส มีการเปิดเผยข้อมูลข่าวสารหรือเปิดให้ประชาชนสามารถเข้าถึงข้อมูลข่าวสารได้สะดวก ตลอดจนมีระบบหรือกระบวนการตรวจสอบและประเมินผลที่มีประสิทธิภาพ 4) หลักความมีส่วนร่วม ประชาชนมีส่วนร่วม รับรู้ และร่วมเสนอความเห็นในการตัดสินใจสําคัญๆของสังคม โดยเปิดโอกาสให้ประชาชนมีช่องทางในการเข้ามามีส่วนร่วม 5) หลักความรับผิดชอบ ผู้บริหารและบุคลากรทุกคนต้องตั้งใจปฏิบัติภารกิจตามหน้าที่อย่างเต็มที่ โดยมุ่งให้บริการแก่ผู้มารับบริการ เพื่ออํานวยความสะดวกต่างๆ และ 6) หลักความคุ้มค่า ผู้บริหารต้องตระหนักว่ามีทรัพยากรค่อนข้างจํากัด ดังนั้น การบริหารจัดการจําเป็นต้องยึดหลักความประหยัดและความคุ้มค่า มีจุดมุ่งหมายไปที่ผู้รับบริการหรือประชาชนโดยส่วนรวม
อย่างไรก็ตาม สิ่งสําคัญที่ทําให้องค์กรมุ่งไปสู่วิสัยทัศน์ที่กําหนดร่วมกัน จําเป็นต้องเกิดจากการรวมพลังและความร่วมมือของทุกคนและทุกฝ่าย โดยยึดหลักธรรมาภิบาลและความโปร่งใสในการทํางาน โดยต้องเป็นผู้นําด้านสังคมที่สามารถขับเคลื่อนงาน และบูรณาการการทํางานร่วมกับภาคีทุกภาคส่วนอย่างมีส่วนร่วมในการพัฒนาสังคม เพื่อสร้างความเป็นธรรมและความเสมอภาค ตลอดจนส่งเสริมและพัฒนาคุณภาพชีวิตประชาชนทุกกลุ่มเป้าหมายได้อย่างยั่งยืน ทั้งนี้ ขอให้ทุกคนมีกําลังใจ กําลังกาย และกําลังสติปัญญาอันเข้มแข็งในการปฏิบัติงานอย่างเข้มแข็งและเต็มที่ในการสร้างสรรค์ผลงาน โดยยึดหลักธรรมาภิบาล เพื่อทําให้ประชาชนทุกกลุ่มเป้าหมายได้รับประโยชน์สูงสุดอย่างทั่วถึงและเท่าเทียมกัน อันนําไปสู่การพัฒนาคุณภาพชีวิตที่ดีอย่างยั่งยืนต่อไป